ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
6 ก.ค. 2558

สรุปภาวะตลาดภาคเช้า : SET เปิดกระโดดลงและนิ่งๆ – ประเด็นกรีซ ซึ่งผลประชามติออกมา คือ ไม่ยอมรับข้อเสนอของกลุ่มเจ้าหนี้เพื่อแลกกับเม็ดเงินช่วยเหลือ เพิ่มความเสี่ยงมากขึ้นว่าจะต้องออกจากยูโรโซน เป็นปัจจัยกดดัน SET เปิดกระโดดลง และมาเคลื่อนไหวบริเวณจุดต่ำเดิมรอบก่อนที่ 1476 จุด แต่ยังถือว่าลบน้อยกว่าตลาดภูมิภาค โดย SET ปิดภาคเช้าที่ระดับ 1472.16 จุด (-1.17%) ด้วยมูลค่าซื้อขาย 1.7 หมื่นลบ. กลุ่มหลักพลังงาน และแบงก์ กดดันตลาดปิดลบ -1.7% และ -1.6% ตามลำดับ ส่วน ICT ปิดลบเล็กน้อยที่ -0.6% ด้านตลาดภูมิภาคอยู่ในแดนลบระดับแดงเข้ม
กลยุทธ์ที่แนะนำ :ช่วงบ่าย: แม้มีบางช่วงลื่นไถลหลุดจุดต่ำเดิมที่ 1476 จุด ให้เสียขวัญไปบ้าง อย่างไรก็ตาม เรามองสุดท้ายจะฟื้นตัวได้ หรือในวันถัดๆไป คาด Downside จำกัด บริเวณ 1464 จุด โดยมีประเด็นหนุนอยู่ในช่วงสัปดาห์หน้า คาด BoJ หรือ ECB หรือทั้งสองธนาคารกลางแห่งนี้ จะอัดฉีดเม็ดเงินระยะสั้นเพิ่มเข้ามาในระบบ เพื่อลดผลกระทบต่อตลาดการเงิน กลยุทธ์ การอ่อนตัว ยังมองเป็นโอกาสซื้อ ตามแนวรับที่ 1476 และ 1464 จุด ตามลำดับ ทั้งนี้ หุ้นแนะนำทางเทคนิค ได้แก่ AKR (รับ 1.99 ต้าน 2.18 Cut 1.93)